b'\n_START_ARTICLE_\nLlanfairpwllgwyngyll\n_START_PARAGRAPH_\nAng Llanfairpwllgwyngyll or Llanfair Pwllgwyngyll (bigkas [\xc9\xacan\xcb\x8cvair pu\xc9\xac\xcb\x88\xc9\xa1w\xc9\xa8\xcc\x9en\xc9\xa1\xc9\xa8\xcc\x9e\xc9\xac]; Llanfairpwll, Llanfair PG) ay isang malaking nayon (village o pueblo) at pamayanan sa pulo ng Anglesey sa Gales, na nasa bandang Kipot ng Menai kasunod sa Tulay ng Bretannia at pa-ibayo ng kipot mula Bangor. Ang buong pangalan ng nayong ito ay Llanfair\xc2\xadpwllgwyngyll\xc2\xadgogery\xc2\xadchwyrn\xc2\xaddrobwll\xc2\xadllan\xc2\xadtysilio\xc2\xadgogo\xc2\xadgoch._NEWLINE_Sa Senso 2001, nasa halos 3,040 ang populasyon ng pamayanan, kung saan 76% ng populasyon ay bihasa sa wikang Gales (Welsh, Cymraeg); ang pinakamataas na bahagdan ng mga mananalita ay nasa pangkat ng mga mayroong edad na 10-14, kung saan 97.1% ang mga tagapagsalita ng Gales. Noong panahon ng Senso 2011, nataas ang populasyon sa 3,107 kung saan 70.62% ang mga mananalita ng Gales. Iyon ang ikaanim na pinakamalaking pinaninirhan sa pulo batay sa populasyon.'